
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS KAINŲ IR ENERGETIKOS KONTROLĖS KOMISIJOS
2015 M. SAUSIO 15 d. NUTARIMO NR. O3-3 „DĖL ELEKTROS ENERGIJOS PERDAVIMO, SKIRSTYMO IR VISUOMENINIO TIEKIMO PASLAUGŲ BEI VISUOMENINĖS KAINOS VIRŠUTINĖS RIBOS NUSTATYMO METODIKOS PATVIRTINIMO“ PAKEITIMO

2020 m.  gruodžio 31 d. Nr. O3E-1573
Vilnius

Vadovaudamasi Lietuvos Respublikos energetikos įstatymo 8 straipsnio 11 dalies 2 punktu, Lietuvos Respublikos elektros energetikos įstatymo 9 straipsnio 3 dalies 4 punktu, 68 straipsnio 1, ir 5 dalimis, 69 straipsnio 1 dalimi, bei atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Rinkos plėtros ir stebėsenos skyriaus 2020 m. gruodžio 23 d. pažymą Nr. O5E-1400 „Dėl Investicijų projektų papildomų reguliacinių paskatų ir rizikų vertinimo metodikos patvirtinimo“, Taryba n u t a r i a:
Pakeisti Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodiką, patvirtintą Valstybinės kainų ir energetikos kontrolės komisijos 2015 m. sausio 15 d. nutarimu Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos patvirtinimo“:
. Pakeisti 7.2.4 papunktį ir jį išdėstyti taip:
„. neįtraukiant turto (sumodeliuotų tinklo elementų), kuris yra nudėvėtas, išskyrus turtą, kuris per modeliuojamą periodą taikant Metodikos III skyriuje nustatytą LRAIC modeliavimo principą  yra optimizuojamas, nesusijęs su reguliuojama paslauga ir (ar) produktu, nenaudojamas, nebaigtos statybos, likviduotas, pripažintas neefektyviomis investicijomis (Komisijos 2008 m. gruodžio 18 d. protokolo Nr. O2-40 sprendimu arba optimizuojant tinklo elementus LRAIC modeliu pripažintos neefektyvios investicijos), nurašytas, esantis atsargose, užkonservuotas, investicinis, finansinis, neįvestas į eksploataciją turtas (išskyrus turtą, patvirtintą Investicijų projektų papildomų reguliacinių paskatų ir rizikų vertinimo metodikos nustatyta tvarka ir (ar) nebaigtos statybos strategiškai svarbių investicijų, padedančių siekti nacionalinės ir Europinės energetikos politikos tikslų, dėl kurių buvo priimti sprendimai taikyti paskatas koreguojant kainų ir (ar) pajamų viršutines ribas iki tol kol turtas perduotas eksploatuoti, turto vertę), taip pat turtas (ar jo dalis), įsigytas už Europos Sąjungos struktūrinių fondų lėšas, gautas subsidijas, dotacijas ar joms prilygintas lėšas ir už elektros energijos gamintojų ir vartotojų įrenginių prijungimą prie tinklų sumokėtas įmokas;“
. Pripažinti netekusiu galios 8.6 papunktį.
. Papildyti 1221 papunkčiu ir jį išdėstyti taip:
„. Įmonėms gali būti taikomos ir kitokios reguliacinės priemonės, nurodytos Tarybos patvirtintoje Investicijų projektų papildomų reguliacinių paskatų ir rizikų vertinimo metodikoje.“



Tarybos pirmininkė									         Inga Žilienė

